
 9.2.2021
 BG
 Официален вестник на Европейския съюз
 L 44/3
 РЕГЛАМЕНТ ЗА ИЗПЪЛНЕНИЕ (ЕС) 2021/148 НА КОМИСИЯТА
 от 8 февруари 2021 година
 за изменение на Регламент (ЕС) No 257/2010 за създаване на програма за новата оценка на одобрените добавки в храните в съответствие с Регламент (ЕО) No 1333/2008 на Европейския парламент и на Съвета относно добавките в храните
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 32 от него,
 след консултации с Европейския орган за безопасност на храните,
 като има предвид, че:
 (1)
 С Регламент (ЕС) No 257/2010 на Комисията (2) се създава програма за новата оценка от Европейския орган за безопасност на храните (ЕОБХ) на безопасността на добавките в храните, които вече са били разрешени в Съюза преди 20 януари 2009 г.
 (2)
 С Регламент (ЕС) 2019/1381 на Европейския парламент и на Съвета (3) бяха изменени Регламент (ЕО) No 178/2002 (4) и Регламент (ЕО) No 1331/2008 (5). Посочените изменения имат за цел да засилят прозрачността и устойчивостта на оценката на ЕС на риска във всички области на хранителната верига, по отношение на които ЕОБХ представя научна оценка на риска.
 (3)
 С измененията на Регламент (ЕО) No 178/2002 бяха въведени нови разпоредби, наред с другото: относно предоставянето от служителите на ЕОБХ, по искане на потенциален заявител, на общи съвети преди подаването на заявление или уведомление, относно задължението за уведомяване за изследвания, възложени или проведени от стопанските субекти в подкрепа на заявлението или уведомлението, както и относно последиците от неспазването на това задължение. Въведени бяха също така разпоредби относно публичното оповестяване от страна на ЕОБХ на всички научни данни, изследвания и друга информация в подкрепа на заявленията, с изключение на поверителната информация, още на ранен етап от процедурата по оценка на риска, последвано от консултация с трети страни. С измененията се определят специални процедурни изисквания за подаването на искания за поверителност и оценката им от ЕОБХ по отношение на предоставената от даден заявител информация, когато Комисията изисква становището на ЕОБХ.
 (4)
 С Регламент (ЕС) 2019/1381 беше изменен и Регламент (ЕО) No 1331/2008, като в него бяха включени разпоредби, с които се цели да се осигури съгласуваност с адаптациите на Регламент (ЕО) No 178/2002, като се имат предвид секторните особености по отношение на поверителната информация.
 (5)
 Регламент (ЕС) 2019/1381 не съдържа разпоредби относно процедурата за новата оценка на добавки в храните, създадена с Регламент (ЕС) No 257/2010. В Регламент (ЕС) 2019/1381 се определят правила за заявленията и уведомленията, докато в Регламент (ЕС) No 257/2010 се отрежда важна роля не само на стопанските субекти, заинтересовани от продължаването на одобрението на дадена добавка в храните, но и на други заинтересовани страни, например промишлеността или потребителските организации. Поради това за новата оценка на дадена добавка в храните не се изисква подаване на заявление от определен заявител, а всички заинтересовани стопански субекти и други заинтересовани страни могат да подават данни и информация